দুই দিন আগে লক্ষ্য করিলাম আরেক কাণ্ড। আমাদের কন্যা শৈলী তাহার জীবনের প্রথম কবিতা লিখিয়াছে। কিন্তু আমাকে দেখাইতে তাহার লাজের অন্ত নাই। তাহার ধারণা, লেখাটা ভালো হয় নাই। পরে যখন দেখাইলো, তখন ভালোমন্দের চাইতেও বড়ো যে বিষয়টি বুঝিলাম তাহা হইলো, এইসব লতা-পাতা-ফুল-পাখির আছর তাহার উপরেও বেশ পড়িয়াছে। ছোটো আরেক জনের অবশ্য পাতা-ফুল ছেঁড়ার অভ্যাসটা কিঞ্চিত এখনও আছে। তবে আমরা আশাবাদী, সেও দলে চলিয়া আসিবে।